CELEX: 62009TN0045
Language: et
Date: 2009-01-30 00:00:00
Title: Kohtuasi T-45/09: 30. jaanuaril 2009 esitatud hagi — Al Barakaat International Foundation versus komisjon

4.7.2009   
            
            
               ET
            
            
               Euroopa Liidu Teataja
            
            
               C 153/39
            
         30. jaanuaril 2009 esitatud hagi — Al Barakaat International Foundation versus komisjon
   (Kohtuasi T-45/09)
   2009/C 153/77
   Kohtumenetluse keel: rootsi
   
      Pooled
   
   
      Hageja: Al Barakaat International Foundation (Spånga, Rootsi) (esindajad: advokaadid L. Silbersky ja T. Olsson)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Komisjoni määruse (EÜ) nr 1190/2008 tühistamine ulatuses, milles see puudutab Al Barakaat International Foundation’it;
            
         
               —
            
            
               mõista komisjonilt välja kohtukulud, mille suurus esitatakse hiljem.
            
         
      Väited ja peamised argumendid
   
   Hageja palub tühistada komisjoni 28. novembri 2008. aasta määruse (EÜ) nr 1190/2008, millega muudetakse 101. korda nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud (1), millega hageja kantakse selliste isikute ja üksuste nimekirja, kelle rahalised vahendid ja finantsallikad külmutatakse kooskõlas määrusega nr 881/2002 (2).
   
      Hageja põhjendab oma hagi järgmiste väidetega:
   
   Komisjon ületas oma pädevuse piire, kuna haldusmenetluse puuduste kõrvaldamise kohustus ei anna komisjonile õigust nimetatud nimekirja muutmiseks või täiendamiseks.
   Rikutud on põhjendamiskohustust, hoolsuskohustust, kaitseõigust ja õigust tõhusale õiguskaitsele, kuna põhjendus, miks hageja peaks nimekirja jääma, ei sisaldanud täpseid andmeid hageja väidetavast koostööst Al-Quaida, Usama Bin Ladeni ja Talibaniga.
   Seaduse tagasiulatuva mõju keelu rikkumine, kuna hageja kanti nimekirja, tuginedes 10 aastat tagasi toimunud sündmustel.
   Proportsionaalsuse põhimõtte rikkumine, kuna vaidlustatud määruses sätestatud külmutamismeetmed kujutavad endast ebaproportsionaalset ja lubamatut omandiõiguse riivet.
   
      (1)  ELT 2008, L 322, lk 25.
   
      (2)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (ELT 2002, L 139, lk 9; ELT eriväljaanne 18/01, lk 294).